6. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 281 της 8/27 Ιουλ. 1993 (ΦΕΚ Α΄ 122)  Προϋποθέσεις χορήγησης στο αστυνομικό και πυροσβεστικό προσωπικό των εξόδων υπεράσπισής του ενώπιον των δικαστηρίων για ενέργειές του κατά την εκτέλεση των καθηκόντων του.  Με την παρ. 3 άρθρ. 3 Νόμ. 2575/28 Ιαν.- 4 Φεβρ. 1998 (ΦΕΚ Α΄ 23), τόμ. 20 σελ. 120,508, ορίστηκε ότι οι διατάξεις του παρόντος Π.Δ. εφαρμόζονται αναλόγως και για το στρατιωτικό προσωπικό του Λιμενικού Σώματος. Έχοντας υπόψη: 1.Τις διατάξεις του άρθρ. 16 του Νόμ. 2018/1992 «Ρύθμιση θεμάτων αστυνομικού προσωπικού του Υπουργείου Δημόσιας Τάξης και άλλες διατάξεις» (Α-33), με το οποίο προστέθηκε παρ. 6 στο άρθρ. 20 του Νόμ. 1481/1984 (Α-152). 2.Τις διατάξεις του Π.Δ. 137/1986 «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» (Α-51). 3.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά όργανα» (Α-137), το οποίο προστέθηκε με το άρθρ. 27 του Νόμ. 2081/1992 (Α-154). 4.Το γεγονός ότι από τις διατάξεις του παρόντος δ/τος προκαλείται δαπάνη σε βάρος του Κρατικού Προϋπολογισμού ύψους 3.500.000 δραχμ. περίπου, για το έτος 1993, για την αντιμετώπιση της οποίας έχει εγκριθεί πίστωση ύψους 3.000.000 και 500.000 δραχμ. αντίστοιχα στον ΚΑΕ 0893 του Προϋπολογισμού Εξόδων Ε.Φ. 43210 «Ελληνική Αστυνομία» και Ε.Φ. 43-220 «Πυροσβεστικό Σώμα». 5.Την υπ’ αριθ. 390/1993 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Έξοδα Άρθρ.1.-1.Τα έξοδα των αστυνομικών και πυροσβεστικών υπαλλήλων, στα οποία υποβάλλονται προς υπεράσπισή τους στο στάδιο της προδικασίας, και ενώπιον των δικαστηρίων, για ενέργειες ή παραλείψεις τους κατά την εκτέλεση των καθηκόντων τους στην πρόληψη και καταστολή του εγκλήματος, καλύπτονται από το Δημόσιο. 2.Τα έξοδα καλύπτουν την αμοιβή του συνηγόρου της επιλογής του κατηγορουμένου για την παράσταση αυτού σε όλα τα στάδια της προδικασίας και ενώπιον των δικαστηρίων όλων των βαθμών, η οποία σε καμιά περίπτωση δεν μπορεί να υπερβαίνει το τριπλάσιο του καθοριζομένου κάθε φορά ελαχίστου ορίου. Προϋποθέσεις Άρθρ.2.-Τα έξοδα καταβάλλονται υπό τις ακόλουθες προϋποθέσεις: 1.Να έχει ασκηθεί σε βάρος των ανωτέρω υπαλλήλων ποινική δίωξη για ενέργειες ή παραλείψεις τους κατά την εκτέλεση των καθηκόντων τους στα πλαίσια της πρόληψης και καταστολής του εγκλήματος. 2.Να έχει εκδοθεί τελεσίδικη απόφαση, με την οποία οι ανωτέρω κατηγορούμενοι κηρύσσονται αθώοι ή απαλλάσσονται των κατηγοριών, ή τελεσίδικο βούλευμα, με το οποίο παύει οριστικά η ποινική δίωξη εναντίον τους ή η υπόθεση έχει τεθεί στο αρχείο με πράξη του αρμόδιου Εισαγγελέα. Διαδικασία και δικαιολογητικά Άρθρ.3.-1.Για τη δικαιολόγηση των ανωτέρω εξόδων υποβάλλονται από τον ενδιαφερόμενο τα εξής δικαιολογητικά: α. Αντίγραφο της σχετικής απόφασης του βουλεύματος ή πράξεως του Εισαγγελέα. (Αντί για τη σελ. 24,9903) Σελ.  24,9903(α) Τεύχος 1337 Σελ. 81 Παροχές Αστυνομικού Προσωπικού Ελληνικής Αστυνομίας 4.ΑΑ.ε.6   1112 β.Δελτίο παροχής υπηρεσιών του συνηγόρου. 2.Η πληρωμή της δαπάνης γίνεται σύμφωνα με τις διατάξεις του Ν.Δ. 321/1969 «Περί Κώδικος Δημοσίου Λογιστικού» (Α΄-205). 3.Η δαπάνη αυτή δεν υπόκειται σε κρατήσεις υπέρ τρίτων. Άρθρ.4.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως.   Για την χορήγηση από 1/7/1993 στο στρατιωτικό προσωπικό της Ελληνικής Αστυνομίας, του Πυροσβεστικού και Λιμενικού Σώματος της ειδικής αποζημίωσης του Νόμ. 1859/1989 (ΦΕΚ Α΄ 148), που μετατράπηκε σε ειδικό επίδομα με το Νόμ. 2065/1992 (ΦΕΚ Α΄ 113) βλ. άρθρ. 5 Νόμ. 2163/26-28 Ιουλ. 1993 (ΦΕΚ Α΄ 125), Τόμ. 39 σελ. 1038,16   